**TVIRTINU:**

Kėdainių rajono savivaldybės administracijos direktorius

Ovidijus Kačiulis

**Vakarinis bėgimas „Kėdainiams 644“**

**NUOSTATAI**

2016 07 19

Kėdainiai

**I. Tikslas ir uždaviniai:**

1. skatinti gyventojus reguliariai mankštintis, stiprinti sveikatą;

2. populiarinti bėgimą kėdainiečių, o taip pat respublikos gyventojų tarpe;

3. skatinti gyventojų iniciatyvą dalyvauti Kėdainių m. sportiniame gyvenime.

**II. Vieta, laikas, distancija**

* Varžybos vykdomos š.m. rugpjūčio 4 dieną Kėdainių senamiesčio gatvėmis. Startas – 22.00 val. Rinkos aikštėje.
* Distancijos ilgis 6440 m.
* Išankstinės paraiškos priimamos iki š. m. rugpjūčio 2 dienos 12.00 val. el. paštu sportas@kedainiai.lt. Paraiškoje būtina nurodyti:

|  |  |  |  |
| --- | --- | --- | --- |
| Vardas, pavardė | Gimimo data | Miestas | Klubas, sporto organizacija |
|  |  |  |  |

* Registracija ir numerių išdavimas starto vietoje vykdomi rugpjūčio 4 dieną

nuo 20.30 iki 21.15 val.

**III. Varžybų dalyviai**

Bėgime gali dalyvauti visi bėgimo mėgėjai, pasitikrinę sveikatą ir gavę gydytojo leidimą dalyvauti bėgimo varžybose, o taip pat dalyvio kortelėse savo parašu patvirtinę, jog už sveikatą ir visas kitas su sveikata susijusias pasekmes bėgimo varžybų metu atsako patys. Už nepilnamečių dalyvavimą ir sveikatą varžybų metu ir po jų, atsako delegavusi organizacija (mokykla), treneriai ar tėvai. Dalyviai bėgime dalyvauja laisva valia, savo noru ir prisiima visą su dalyvavimu bėgime susijusią riziką (tame tarpe ir su įvairiais sveikatos sutrikimais ir pan.) bei įsipareigoja dėl to nereikšti organizatoriams jokių pretenzijų.

Bėgimo dalyviai pagal amžių skirstomi į šias grupes:

1 grupė – 1998 m. g. ir jaunesni (vaikinai ir merginos);

2 grupė – 1997 m. g. ir vyresni (vyrai, moterys).

**IV. Varžybų organizatoriai**

Varžybas vykdo Kėdainių rajono savivaldybės administracijos Sporto ir turizmo skyrius, talkina Kėdainių sporto centras.

**V. Apdovanojimas**

Kiekvienos grupės pirmi 6 dalyviai (atskirai vyrai ir moterys) apdovanojami taurėmis ir medaliais. Rėmėjų prizais.